Tiberius Sempronius Longus (consul 218 a.C.n.)

Tiberius Sempronius Longus (natus saeculo 3 a.C.n., mortuus anno 211 a.C.n.) vir consularis Romanus fuit.

 Gens 
Filius eius Tiberius Sempronius Ti.f. Longus anno 194 a.C.n. consulatum gessit.

 Cursus honorum 
De consulatu et pugna Trebiana
Sempronius anno 218 consul fuit, una cum Publio Cornelio L.f. Scipione. Secundo Bello Punico exorto  a senatu  in Africam missus est ad urbem Carthaginem oppugnandam  ; magnis apparatibus Lilybaei adhuc operam dabat  et iam Melitam insulam expugnaverat, cum e Sicilia revocatus   in Galliam Cisalpinam properanter ire iussus est,  Hannibale imperatore Carthaginiensium trans Alpes in Italiam iter facere nuntiatoPolybius III 40-41. Scipionen, alterum consulem,  ad flumen Ticinum  equestri proelio victum et saucium prope Placentiam convenit  atque eisdem castris copias suas consules collocarunt.  Quia integer corpore erat Tiberius Sempronius toti exercitui praefuit et invito collegaPolybius III 70 proelium  mense DecembriPolybius III 72,3. ad flumen Trebiam commisit ubi ab Hannibale victus est. In hac pugna multa ob superbiam et arrogantiam  peccasse dicitur, ut qui lacessitus ab hostibus milites ieiunos e castris eduxit atque eos per aquam gelidam Trebiae recentibus imbribus auctae tramisit, atque postremo in insidias incidit, velut ac si putasset Romanos tantum visos iam victores forePolybius III 68-75.. Quae mala fama usque ad modernas litteras miserum Sempronium persecuta est. Nam poeta José-Maria de Heredia ita de eo scripsit :
 Sempronius Consul, fier de sa gloire neuve,
 A fait lever la hache et marcher les licteurs'La Trebbia' in Les Trophées (1893) : 'Sempronius consul gloria nova superbus/Securim sustulit et lictores promisit.'.
Mense Ianuario anni 217 Romae comitia consulum habuit, deinde in hiberna rediitTitus Livius, Ab urbe condita, XXI,63; Polybius III 71-74.

Quid post consulatum gesserit
Anno 215 Hannonem imperatorem Poenorum apud oppidum Grumentum vicitTitus Livius, op.cit., XXIII 37. Anno 210 a.C.n. decemvir sacris faciundis mortuus estTitus Livius, op.cit., XXVII 6,16.

 Bibliographia 


 Notae 

Longus, Tiberius
Categoria:Senatores